Fi Franza, l-front tal-lemin estrem ta’ Marine Le Pen jidher li għamel akkwisti kbar fl-ewwel parti tal-votazzjoni tal-elezzjonijiet lokali li saret il-bieraħ. F’dawn l-elezzjonijiet li huma l-ewwel test elettorali minn meta François Hollande sar il-President ta’ Franza sentejn ilu, anke l-Oppożizzjoni konservattiva moderata mmexxija minn Jean-Francois Cope jidher li marret tajjeb bl-ewwel indikazzjonijiet juru li kisbet 48 fil-mija tal-voti. It-tmexxija tas-Soċjalisti f’dawn l-aħħar sentejn ma niżlitx tajjeb mal-elettorat Franċiż tant li fl-elezzjonijiet tal-bieraħ l-ammont ta’ nies li ħarġu jivvutaw kien wieħed baxx ħafna. It-tieni parti tal-votazzjoni tal-elezzjonijiet lokali se ssir nhar il-Ħadd.